NaiveNeuron/SloPal huggingface dataset:
P. Prokopovič, poslanec: (2002-05-22):
Pán predsedajúci, prosím, otvorte rozpravu k tomuto bodu programu. Po nej budem odporúčať Národnej rade v súlade s predneseným uznesením. I. Presperín, podpredseda NR SR: Ďakujem, pán poslanec. Prosím, zaujmite miesto pre spravodajcov. Otváram rozpravu o tomto bode programu. Písomne nebol nikto prihlásený. Kto sa hlási ústne. Konštatujem, že nikto. Vyhlasujem rozpravu o tomto bode za skončenú. Páni poslanci, žiadam vás, aby ste prišli do rokovacej sály na hlasovanie o skrátenom legislatívnom konaní. Ešte raz žiadam všetkým poslancov, aby sa dostali do rokovacej sály na hlasovanie. Páni poslanci, pristúpime k hlasovaniu o návrhu uznesenia, ktorým Národná rada na návrh vlády vyslovuje súhlas so skráteným legislatívnym konaním o tomto vládnom návrhu zákona. Prosím, keby ste hlasovali o tomto návrhu. Páni poslanci, žiadam vás, aby ste prišli ihneď do rokovacej sály a hlasovali. Hlasujte. Páni poslanci, žiadam vás, aby ste prišli ihneď do rokovacej sály na hlasovanie o skrátenom legislatívnom konaní. Páni predsedovia klubov, prosím, keby ste zaistili účasť svojich poslancov. Žiadam vás, aby ste urobili opatrenia, aby poslanci boli pri hlasovaní. (Reakcia z pléna.) Páni poslanci, dám ešte raz hlasovať o tomto návrhu, ktorým Národná rada na návrh vlády vyslovuje súhlas so skráteným legislatívnym konaním o tomto vládnom návrhu zákona. Páni poslanci, hlasujte, hlasujte. Očakávam, že aj opozícia sa pridá k tomu hlasovaniu, páni poslanci. Hlasujte. Vážení páni poslanci, prerušujem rokovania o skrátených legislatívnych konaniach a pristúpime k opakovanej voľbe kandidátov na sudcov Ústavného súdu Slovenskej republiky, taktiež vykonáme opakovanú voľbu člena Súdnej rady Slovenskej republiky . Opäť pripomínam, že do ústavného počtu zvolených šesť kandidátov na vymenovanie za sudcov Ústavného súdu v opakovanej voľbe treba zvoliť ešte jedného kandidáta. Do opakovanej voľby postupujú obidvaja navrhnutí kandidáti z prvého kola voľby. Pripomínam, že Národná rada volí troch členov súdnej rady. V predchádzajúcej voľbe boli zvolení dvaja členovia, teda v opakovanej voľbe treba zvoliť ešte jedného člena. Podľa článku 23 odseku 2 volebného poriadku do opakovanej voľby postupujú dvaja kandidáti, ktorí získali najväčší počet hlasov, teda páni Ľubomír Polák a Juraj Seman. Pristúpime k tajnému hlasovaniu. Nech sa páči, môžete voliť. (Akt tajného hlasovania.) (Prerušenie rokovania o 18.04 hodine.) (Pokračovanie rokovania o 18.17 hodine.) I. Presperín, podpredseda NR SR: Oznámenie o výsledkoch tajného hlasovania sa uskutoční zajtra o 9.00 hodine. Prerušujem rokovanie Národnej rady do zajtra do 9.00 hodiny. Ďakujem vám. Vážení páni poslanci, hlavne predsedovia klubov, žiadam, aby sme mohli zajtra pokračovať v rokovaní o 9.00 hodine. Po oznámení výsledkov budeme pokračovať skrátenými legislatívnymi konaniami, hlavne teda hlasovaním, takže žiadam poslancov, aby zajtra boli prítomní na hlasovaní o 9.00 hodine. Ďakujem.
B. Bugár, podpredseda NR SR: (2003-07-02):
I. Béreš, poslanec: Ďakujem veľmi pekne za slovo. Vážená pani kolegyňa Záborská, použili ste spojenie, že potraty zapríčiňujú problémy v dôchodkovej reforme. No, zdá sa mi to dosť neetické a navyše deti, ktoré sa rodia s nejakými genetickými chybami, samozrejme, spoločnosť stoja, čo je dosť z ekonomického pohľadu trošku iný pohľad. A chcel by som povedať jednu vec. Teraz sa bavíme hlavne o ženách, ale ja vám poviem niečo ako otec postihnutého dieťaťa. To nie je len o tom, že matka, rodina, ale keď sa vám narodí postihnuté dieťa, lebo všetci tu hovoríte, počuli sme, videli sme, navštevujeme, ja to mám doma. A nechcite vedieť, ako sa vám zmení chod rodiny, keď sa vám narodí postihnuté dieťa. Verte mi, že to je problém pre muža, ženu, súrodencov. A je mi to naozaj ľúto, mám toho malého rád, a verte mi, že keby som mu mohol dať zdravie, tak mu dám kus svojho zdravia, ale nebráňte ľuďom sa slobodne rozhodnúť, lebo každý človek je slobodný. Slobodný sa rodí a slobodný zomiera. Ďakujem. (Potlesk.)
Lebocký, Tibor, poslanec NR SR (2014-05-27):
Nasleduje hlasovanie o bode č. 16.
Bugár, Béla, podpredseda NR SR (2016-10-27):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jozefovi Mihálovi. Nech sa páči.
Valocký, Jozef, poslanec NR SR (2020-12-10):
Ďakujem pekne za slovo. Ja by som sa chcel vyjadriť a upriamiť trošku pozornosť koaličných poslancov na to, že mne celá, celý predkladaný tento zákon pripadá, ako keby my sme mali dôverovať vláde, ale vláda nedôveruje poslancom. Však aký je problém skutočne to odhlasovávať predtým a nie potom? Argument, že parlament sa nemusí zísť, lebo je pandémia, to môže byť argument aj taký, že ani vláda sa nemusí zísť, lebo budú, lebo budú v karanténe. Ja som si vážil poslanca Dostála v jeho názoroch z minulosti o legislatíve, o zrýchlených konaniach a tak ďalej, ale nerozumiem jeho argumentácii, že toto je, takto nejako sme sa koalícia dokázali dohodnúť. Pred hodinou asi mal Richard Sulík, podpredseda vlády, tlačovku, kde deklaroval, ako klame premiér Matovič. Pozrite si túto tlačovku a na základe toho budete veľmi rozmýšľať. Tu nejde o to, že vláda aby nemala túto zbraň v rukách, nech ju má, ale aby ju nemal skutočne Matovič v rukách, lebo v rukách Matoviča toto sa veľmi rýchlo môže zmeniť na niečo iné. Tu je problém. A ešte by som chcel pána Dostála upriamiť, ale asi nestihnem, všimnite si, že ten dodatočný súhlas sa môže dávať nadpolovičnou jednoduchou väčšinou. Asi vy už v tej vláde nebudete, keď sa toto bude schvaľovať, myslím si... (Prerušenie vystúpenia časomerom.)
Osuský, Peter, poslanec NR SR (2012-10-30):
Ďakujem pekne, pani predsedajúca. Áno, tie údaje, ktoré poskytol kolegovi Mikloškovi náš bývalý parlamentný kolega Alojz Rakús, v zásade sedia. Je pravda, že hlavne v ére pred objavením sa infekcie HIV vírusom bola promiskuita v istých skupinách homosexuálnej minority výrazná, ale, samozrejme, i vtedy a tobôž dnes, keď sa nad týmto svetom vznáša výrazne väčšia hrozba nákazy HIV, sa objavila nepochybne pozitívna tendencia k zníženiu promiskuity. Musíme povedať, že nárast promiskuity je plošný a vecou vývoja postojov k morálke a k hodnotám sveta, ktorý nie je zďaleka len výsadou homosexuálnej minority. Sám som pred 15 rokmi písal dizertačnú prácu na tému rizikovej skupiny HIV a v tej mojej skupine, ktorej niektorých členov veľmi rád stretávam živých a zdravých i po 15 rokoch na uliciach Bratislavy, bola tá promiskuita nižšia. Pravdou ale je, že ak je istý spôsob úradnej reglementácie vzťahu oporou a možno aj čiastočným záväzkom preto, aby sme nebrali svoje vzťahy na ľahkú váhu, tak si myslím, že je dobré, že takáto možnosť by sa otvorila. Ja keď oddávam ako vicestarosta Starého Mesta mladé heterosexuálne páry, tak im vždy želám, aby to bolo na doživotie a bez možnosti predčasného prepustenia. A myslím si, že keby ľudia brali vážne svoje partnerské či manželské sľuby, bolo by to lepšie, a ak sa takáto možnosť otvára, nevidím to ako zlú vec.
Šimečka, Michal, podpredseda NR SR (2024-01-16):
Ďakujem veľmi pekne. Pán poslanec Hajko s reakciou na faktické.
Hrušovský, Pavol, predseda NR SR (2011-11-29):
... na skrátené legislatívne konanie, pán poslanec Raši. To ste chceli dopovedať, áno? (Reakcia poslanca.) Pán poslanec Krnáč.
Kamenický, Ladislav, poslanec NR SR (2014-05-14):
Vážený pán predseda, v rozprave vystúpil jeden pán poslanec, nepodal žiadny návrh. Dajte, prosím, hlasovať, aby... Vážený pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2016-11-30):
Pani poslankyňa, pred chvíľočkou som informoval Národnú radu, že najprv prerokujeme deklaráciu, teraz už aj návrh zákona, až potom budeme rokovať o tom miestnom poplatku. To som, áno.
Hrnčiar, Andrej, podpredseda NR SR (2018-02-08):
Prerušujem rokovanie o tomto bode programu. Pán poslanec Poliačik, procedurálny návrh.
Grausová, Natália, poslankyňa NR SR (2018-02-13):
Ďakujem pekne. Ja by som mala niekoľko pripomienok. Napríklad; najprv to, čo sa týka bonifikácie pre lekára od zdravotnej poisťovne. Ja si myslím, že s týmto poisťovne nebudú súhlasiť. A považujem to za oprávnený nesúhlas, pretože prečo by mali platiť poisťovne za zlepšenie organizácie práce lekára? Poisťovňa platí za výkon a nie za organizovanie, ako si lekár zorganizuje tú prácu. Ďalej, čo sa týka sankcií, tam sa, neviem, ja som tomu, neviem, či som to dobre pochopila, ale ja si myslím, že pokutu má uložiť orgán dozoru, ktorý zistil pochybenie, a nie zase sankcionovať poisťovňa. A okrem toho jednak chýba mi ešte aj sankcia pre poistenca, ktorý sa objednal na nejaký termín na ošetrenie a nedostavil sa bez ospravedlnenia dopredu, čím spôsobil poskytovateľovi škodu. A napokon vidím problém v tom, že keď príde, je objednávací systém, príde teraz pacient s akútnym stavom, povie, že má akútne niečo, ten lekár nemôže zistiť, odlíšiť, či je akútny alebo nie, pokiaľ ho nevezme dovnútra a kompletne nevyšetrí. On mu musí zmerať tlak, on ho musí komplet vyšetriť. Možno ten pacient nie je akútny, ale keď mu on povie, že má nejaké búšenie, že má bolesti za sternom a že má, ja neviem čo, infarkt, ten lekár to musí vyšetrením potvrdiť a tým sa vlastne posunie celé to objednávanie. Čiže vidím v tom problém. Alebo aj u chirurga. Príde pacient s úrazom, so zlomeninou a už máte jednoducho narušený celý objednávací systém, pretože ho musíte vyšetriť, poslať na röntgen, potom, ja neviem, zasadrovať, vy chirurgovia viete lepšie, pán poslanec Zelník, napríklad že... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-06-12):
Ďakujem, pán minister. Ďalšiu otázku položila pani podpredsedníčka Erika Jurinová opäť ministrovi dopravy, výstavby a regionálneho rozvoja. Otázka znie: „Vážený pán minister, minulý týždeň som získala informáciu, že ešte v apríli zaradila vláda Slovenskej republiky rýchlostnú cestu R3 medzi svoje priority, z čoho sa veľmi teším. Vyvstáva mi preto otázka: Aké časové horizonty sú stanovené pre započatie a ukončenie najpripravenejšieho úseku Tvrdošín – Nižná a ako postupujú prípravy dokumentácie ostatných úsekov rýchlostnej cesty R3? V tejto súvislosti sa pýtam aj na to, či je jasné stanovisko Európskej komisie k financovaniu tejto cesty cez fondy Európskej únie, keďže verím, že štúdia realizovateľnosti preukázala opodstatnenosť, dôležitosť i nutnosť dostavby spomínanej rýchlostnej cesty.“ Nech sa páči, pán minister.
Pellegrini, Peter, podpredseda NR SR (2020-07-15):
Ďakujem pekne. Vyhlasujem rozpravu k tomuto bodu za skončenú. Chcem sa spýtať pána navrhovateľa, či chce zaujať stanovisko. Nech sa páči.
Pellegrini, Peter, predseda NR SR (2015-07-01):
Ako si želáte, pán poslanec, pokojne ešte vystúpte a môžeme ešte aj faktické vybaviť.
M. Vášáryová, poslankyňa: (2008-02-07):
Znovu sme sa dozvedeli o histórii 1822, Les enfants de la patrie, a podobne, len tá komunistická éra a ten sedemdesiaty štvrtý rok, keď nebolo implementované právo na opravu, ani na odpoveď, ani na žiadnu v komunistickom systéme, to bolo trošku tak hanblivo prejdené. Ale prosím. No pán Senko povedal dôležité veci. Po prvé nás upozornil, že v tom zákone je dôležité len právo na odpoveď. Nič viac. Ničomu inému sa totiž v zákone nevenoval. A preto ja sa vo svojom vystúpení budem venovať hlavne tomu, prečo máme aj právo na opravu, ktorú sme vždy mali, teda od roku 1989, a prečo máme aj právo na odpoveď, čo je veľmi nezvyklé v európskych podmienkach. Ale to budem vysvetľovať. Ale pán Senko povedal dôležitú vec, veď my tu diskutujeme. Chcela by som vás upozorniť, pán poslanec, že nediskutujeme. Vy hovoríte, my hovoríme. Ale ten, kto tento zákon predkladá, pán minister nediskutuje. Pán minister to nerobí ako pán minister hospodárstva, že diskutoval s nami a... (Vystúpenie prerušené časomierou.)
Jurinová, Erika, podpredsedníčka NR SR (2013-09-20):
S reakciou na faktickú poznámku pán poslanec Chren.
Sloboda, Radovan, poslanec NR SR (2020-04-20):
Reagujem na rozpravu. Všetky opatrenia, na pána Kamenického reagujem, všetky opatrenia v tomto období prijaté v súvislosti a ktoré pomáhajú podnikateľom, tak všetky súvisia s covidom. Ďakujem veľmi pekne.
Herák, Ján, poslanec NR SR (2021-02-04):
Hlasovali sme o všetkých bodoch zo spoločnej správy, teraz prejdeme k hlasovaniu o pozmeňujúcich návrhoch podaných v rozprave. O pozmeňujúcom návrhu poslanca Richtera nie je možné hlasovať, nakoľko bol schválený bod 6 a 8 zo spoločnej správy.
Blanár, Juraj, podpredseda NR SR (2021-03-17):
Ďalší, pán poslanec Ján Blcháč.
Kollár, Boris, predseda NR SR (2021-05-13):
S ďalšou faktickou poznámkou vystúpi pán poslanec Kočiš. Nech sa páči, máte slovo.
Laššáková, Jana, podpredsedníčka NR SR (2015-04-22):
Pán poslanec Blaha, nech sa páči.
V. Veteška, podpredseda NR SR: (2006-12-07):
Ako prvá pani poslankyňa Tóthová.
Ľ. Vážny, minister dopravy, pôšt a telekomunikácií SR: (2006-12-13):
Návrh bol vypracovaný z dôvodu potreby zavedenia spravodlivého, akceptovateľného a účinného spoplatnenia priamych užívateľov vymedzenej cestnej infraštruktúry, hlavne tých, ktorí ju najviac zaťažujú a poškodzujú. Návrh zákona ustanovuje nové úpravy právneho poriadku Slovenskej republiky, harmonizované s právom Európskych spoločenstiev v tejto oblasti, a podmienky pre technickú realizáciu nového systému výberu poplatkov podľa skutočne prejdenej vzdialenosti bez zastavenia vozidla. Elektronický výber mýta je navrhnutý len pre vozidlá celkovej hmotnosti nad 3,5 t, pre vozidlá do 3,5 t ostáva ďalej v platnosti povinnosť uhrádzať svoje užívanie týchto ciest formou zakúpenia časovej nálepky. Navrhovaná právna úprava je v súlade s Ústavou Slovenskej republiky, s medzinárodnými zmluvami, ktorými je Slovenská republika viazaná, ako aj s právnom Európskych spoločenstiev a Európskej únie. Návrh zákona nemá finančný dopad, ani ekonomický, ani environmentálny vplyv, ani vplyv na zamestnanosť, na podnikateľské prostredie a nebude mať priamy dopad na štátny rozpočet, rozpočty obcí alebo rozpočty vyšších územných celkov. Novou formou spoplatnenia užívateľov vymedzenej cestnej infraštruktúry predpokladáme získanie ďalších zdrojov, resp. spravodlivejšie spoplatnenie prejazdenej vzdialenosti a sľubujeme si od toho aj urýchlenie a väčšiu dynamiku vo výstavbe diaľnic a rýchlostných ciest ako priority vlády. Dovolím si vás požiadať o podporu tohto návrhu zákona. Ďakujem.
Kollár, Boris, predseda NR SR (2021-10-26):
S ďalšou faktickou poznámkou vystúpi pán poslanec Kazda, nech sa páči.
Grendel, Gábor, podpredseda NR SR (2021-11-24):
Dve faktické poznámky. Pán poslanec Filip Kuffa.
Kolíková, Mária, ministerka spravodlivosti SR (2022-03-16):
Ďakujem veľmi pekne, pán predseda, za slovo. Vážené panie poslankyne, vážení páni poslanci, dovoľujem si vám predložiť vládny návrh zákona, ktorým sa mení a dopĺňa zákon o medzinárodnom práve súkromnom a procesnom v znení neskorších predpisov. Je to právna úprava, ktorá reaguje na novú európsku právnu úpravu, ktorá je obsiahnutá v nariadeniach Rady Európskej únie ako aj Európskeho parlamentu. V zásade nebolo potrebné ani prijímať takúto právnu úpravu, je z dôvodu opatrnosti prijímaná, aby bola jednoznačná implementácia dotknutých nariadení, týkajú sa jednak rodinných vecí, týkajú sa doručovaní súdnych, mimosúdnych písomností, nariadení, ktoré sa týkajú vykonávania dôkazov v občianskych, obchodných veciach, teda je zrejmé, že je to tzv. civilná agenda. Bol daný návrh zákona, bol prerokovaný v rámci ústavnoprávneho výboru 10. marca 2022. Vyplynuli aj z prerokovania na tomto výbore pozmeňujúce návrhy, ktoré znamenajú akceptáciu legislatívno-technických pripomienok. Všetky tieto pozmeňujúce, doplňujúce návrhy odporúčam schváliť. Dovoľujem si vás požiadať o podporu.
Kollár, Boris, poslanec NR SR (2019-09-11):
Pán predseda, pardon, ešte nie ste, pán podpredseda, prepáčte mi to, ale mňa to štve, toto, mňa to štve. To treba tým ľuďom povedať.
Pellegrini, Peter, predseda NR SR (2024-01-11):
Pán poslanec Pročko s procedurálnym návrhom.
Hrnčiar, Andrej, podpredseda NR SR (2019-04-04):
Pán minister, doplňujúca otázka, teda, pán poslanec, nech sa páči.
Beblavý, Miroslav, poslanec NR SR (2011-02-04):
Ďakujem pekne. (Ruch v sále.) Ak dovolíte, počkám, kým klub HÍD uzatvorí svoju poradu.
Hrnčiar, Andrej, podpredseda NR SR (2016-10-19):
Vážené panie poslankyne, vážení páni poslanci, otváram štvrtý rokovací deň 10. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Miroslav Beblavý, Gábor Gál, Jana Nehézová. Na zahraničnej pracovnej ceste je poslanec Ľuboš Blaha. Pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 243). Pán minister je na mieste navrhovateľa, žiadam aj spravodajkyňu z výboru pre sociálne veci poslankyňu Janu Vaľovú, aby zaujala miesto určené pre spravodajcov. Ďalšou v poradí z písomne prihlásených rečníkov do rozpravy je poslankyňa Petra Krištúfková za klub SME RODINA, ktorej odovzdávam slovo. Potom sa pripraví poslankyňa Silvia Shahzad za klub OĽANO a po nej ešte je prihlásená poslankyňa Erika Jurinová. Nech sa páči, pani poslankyňa Krištúfková, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 243.)
Panáček, Milan, poslanec NR SR (2015-03-12):
Vážený pán predseda, v rozprave vystúpil pán poslanec Bobík, žiadny návrh nepodal. Preto prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Tomanová, ministerka práce, sociálnych vecí a rodiny SR: (2009-10-29):
Vážená pani predsedajúca, vážené dámy poslankyne, vážení páni poslanci, návrh novely zákona o sociálnych službách bol predložený na rokovanie vlády a vláda o ňom rokovala 30. októbra 2009. Predložený návrh novely zákona o sociálnych službách upravuje viaceré zmeny, ktoré sa významne dotýkajú účastníkov právnych vzťahov, t. j. rôznych skupín obcí, miest, samosprávnych krajov, prijímateľov sociálnych služieb a poskytovateľov sociálnych služieb, majúcich rozdielne záujmy. V snahe dosiahnuť konsenzus protichodných záujmov niektorých skupín vláda prerušila rokovanie o tomto návrhu s tým, že v priebehu mesiaca novembra bude zákon opätovne predložený na rokovanie vlády a vláda bude o ňom rokovať. Ďakujem, pani predsedajúca, skončila som.
Sabo, Michal, poslanec NR SR (2024-06-20):
Ďakujem za slovo, pán predsedajúci, aj vám, pán poslanec, za to, že ste v tomto pléne pripomenuli tie desaťtisíce Slovákov a Sloveniek, ktoré nám robia radosť v Srbsku. My sa veľmi dobre nepoznáme, a preto môžeme sa rozprávať aj niekde v bufete o tom, že ja mám rodinu v Kovačici, v Petrovci, v Báčke. A, samozrejme, môžeme sa porozprávať aj o tom, ako v minulosti oslavy príchodu Slovákov na južnú zem boli ignorované a nepodporované ministerstvom kultúry, aj ignorované napríklad aj reprezentantmi Slovenskej národnej strany. Môžeme sa pokojne porozprávať o tom, ako môžeme všetkými možnými spôsobmi podporiť našich úžasných insitných maliarov pani Husárikovú, Bačúra, Zuzanu Chalupovú aj inak, ako len pomenovať po nich ulice. O tom všetkom sa môžeme rozprávať alebo o tom, ako môžeme budovať a podporiť tradíciu úžasného Klobásfestu v Petrovci, o tom všetkom sa môžeme rozprávať. Ale prečo sa o tom rozprávame pri rušení RTVS?
Pollák, Peter, poslanec NR SR (2024-02-21):
Ďakujem pekne za slovo, pán predsedajúci. Ja ešte raz pripomeniem prezidentskému kandidátovi Petrovi Pellegrinimu, aby prestal pohŕdať Ústavným súdom a poslal novelu Trestného zákona na zverejnenie v Zbierke zákonov. Ďakujem aj vám, pani predkladateľka, že ste predložili tento návrh zákona, ktorý pri schválení tohto návrhu bude mať veľmi pozitívny vplyv, a to nielen na štátny rozpočet. My sa vlastne snažíme sfunkčniť tento zákon, ktorý od jeho prijatia v roku 2010 v konečnom dôsledku nefungoval, ako mal. Na jednej strane mal tento zákon byť pilierom boja proti korupcii v našej krajine, lebo mal pomáhať odhaľovať protiprávne konania a na druhej strane mal nelegálne získané financie získať späť pre štát. Práve preto by mal okrem iného pozitívny vplyv na štátny rozpočet, a preto by sme s ním v realite nemali mať problém, dokonca ani koaliční poslanci. Zákon z roku 2010 však nefungoval, ako mal a v realite riešil iba niektoré susedské spory. Súdy sa ho snažili v niektorých prípadoch použiť, v realite však ľudia zistili, že si stačí rozdeliť majetok a už sa ho nebude dať využiť. Práve z tohto dôvodu je veľmi potrebné tento návrh zákona schváliť, pretože je potrebné sfunkčniť spôsob získavania nelegálne získaných financií pre štát. Zákon do určitej miery mení spôsob, akým štát bude zhabovať nelegálne získaný majetok. Preukazovanie pôvodu či už majetku, alebo financií už nebudú spočívať v konaní vedenom orgánmi činnými v trestnom konaní, ale v dostatočnom zdanení nepreukázaných príjmov aj majetku a tiež vyrubením penále daňovým úradom. Je to určite lepší spôsob, ktorý pomôže väčšej spravodlivosti v našej krajine.
Čepček, Martin, poslanec NR SR (2023-02-09):
Ďakujem pekne. Pán kolega, chválim, že to bude tretia hodina telesnej výchovy, alebo je cieľ, aby sa dostali športovci do škôl, ale trošku ma tam vyrušujú niektoré veci, ktoré by som rád teda nejakým spôsobom ozrejmil, neviem, či sa to vo faktickej celkom dá. Ale napríklad by bolo možno uvažovať nad tým, aby sa učiteľom znížil úväzok o jednu hodinu, ten povinný, a práve týmto spôsobom sa tam dostali športovci, ktorí by tie deti rozhýbali. Lebo vieme, ako to funguje na školách, že častokrát učiteľ je nútený si tie hodiny, ktoré on neodučí, potom nejakým spôsobom v poobedných hodinách nadrábať a možno tým znížením úväzku by sa vyriešilo veľmi veľa vecí, hej? To znamená, že keď učiteľovi odpadne týždenne, ja neviem, štyri, päť, šesť hodín, tak on si tie hodiny musí niekde dohnať a potom ich dávajú zastupovať aj tých učiteľov 1 – 4. Potom ďalej, už dnes tie veľké školy alebo väčšie školy majú telocvične, čo sa týka hodín telesnej výchovy, naplno obsadené, kde v jednej telocvični cvičia možno dve-tri triedy. Hovorili ste o chodbách, hej, no len potom jedna trieda bude zvýhodnená, tá, ktorá chodí do telocvične, a ďalšia trieda, ktorá chodí na chodbu... Áno, s tým striedaním, len to je vždy o riaditeľovi a je to dosť náročné. A ďalej ma tam vyrušuje to, že v tomto zákone, že aby neboli tí športovci, čo sa týka atestácií, zvýhodnení voči tým pedagógom, ktorí si musia tú atestáciu robiť normálne. Toto sú len veci, ktoré ma vyrušujú, ale akože toto, čo chcete spraviť, podporujem. Ďakujem.
Laššáková, Jana, podpredsedníčka NR SR (2012-11-28):
Kľudne sa vydýchajte, pán spravodajca.
Kuriak, Milan, poslanec NR SR (2023-05-17):
Ďakujem. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutiami predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby uvedený návrh výbory prerokovali do 30 dní a v gestorskom výbore do 32 dní od prerokovania tohto bodu pro, tohto návrhu zákona v prvom čítaní na chôdzi Národnej rade Slovenskej republiky. Pán predsedajúci, skončil som, otvorte, prosím, rozpravu.
Grendel, Gábor, podpredseda NR SR (2020-11-26):
Ďakujem, pán poslanec. Prerušujem rokovanie schôdze do 14.00 hod., kedy budeme pokračovať hodinou otázok. (Reakcie z pléna.) Potom o 15.00 hod. pôjde, ak mám správnu informáciu, termínovaný bod pani poslankyni Andrejuvovej a potom by mali nasledovať ďalšie body pána ministra. Ale s tým, že ešte je prihlásená do rozpravy pani spravodajkyňa k tomuto bodu, takže ešte stále nebola uzavretá rozprava k tomuto bodu. (Prerušenie rokovania o 12.02 hodine.) (Pokračovanie rokovania o 14.00 hodine.)
P. Paška, predseda NR SR: (2010-03-03):
(Hlasovanie.) 137 prítomných, 83 za, 53 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Pýtam sa, či chce niekto vystúpiť. Nie. Vyhlasujem rozpravu za skončenú a budeme hlasovať.
Mezenská, Helena, poslankyňa NR SR (2015-05-14):
Lebo napriek tomu, že mi tu bolo vytknuté, že môj príspevok bol nevecný, neobsažný, tak práve naopak, ja si myslím, že dve minúty pána Brixiho boli len obsahom samých útokov na moju adresu, bez nejakej vecnej výhrady. Neodpovedali ste mi a nereagovali ste na nič konkrétne a exaktné, na čo som upozornila v svojom príspevku ja. Čo sa týka zákona o šmejdoch, pán Martvoň, no, stojím si za tým, že je to viac-menej populistický zákon, pretože neviem si vysvetliť, ako je možné, že v kancelárii máme spotrebiteľa, ktorý zastupuje svoju matku, a napriek tomu, že využila 14 dní na to, aby mohla, aby jej boli vrátené peniaze za zakúpený predražený tovar, do dnešného dňa sa tak nestalo. Napriek tomu, že sa obrátili a požiadali o pomoc aj Slovenskú obchodnú inšpekciu. Ja hovorím z reality, ja hovorím z praxe. Takže neviem, akými číslami disponujete vy. Povedala som a vyjadrila som sa jasne: ak budem jedného, dvoch alebo piatich spotrebiteľov, ktorí napriek prijatej legislatíve v zákone o podomovom predaji mi budú hlásiť a poukazovať na to, že ich táto legislatíva nechráni, a napriek tomu, že zákon je zadefinovaný a nemajú možnosť vymôcť svoje prostriedky, sú poškodení, ja nemôžem o tomto zákone povedať, že je vykonateľný, že je prakticky použiteľný. No a na ďalšie pripomienky asi ani v zásade nebudem reagovať.
V. Veteška, podpredseda NR SR: (2005-02-03):
Ľ. Lintner, poslanec: Ďakujem pekne za slovo, pán predsedajúci. Ja by som chcel podporiť to, čo hovoril pred chvíľou pán poslanec Heriban, aj z pohľadu mojej predchádzajúcej praxe. Myslím si, že pôvodná dikcia vo vládnom návrhu bola veľmi správna a je správna. Vlastne hovorí o istej sankcii, ktorá je naplňovaná ešte tým, že si dotknutý alebo prevádzkovateľ musí objednať, samozrejme, priestor v masmédiu a aj ho finančne hradiť. Takto, ako to prešlo v tej spoločnej správe a ako to prešlo vo výbore, je to dikcia, ktorá hovorí o tom, alebo ukladá povinnosť šéfredaktorom a tá, myslím si, nie je celkom správna. Preto podporujem návrh, ktorý vyslovil pán poslanec Heriban.
Grendel, Gábor, podpredseda NR SR (2022-02-22):
S faktickou poznámkou pán poslanec Pčolinský.
Hrnčiar, Andrej, podpredseda NR SR (2016-09-20):
Končím možnosť nahlásiť sa s faktickými poznámkami. Na vystúpenie pána poslanca sú dve faktické poznámky. Nech sa páči, pán poslanec Farkašovský.
Svrček, Miloš, poslanec NR SR (2023-05-25):
Ďakujem. Ja by som ťa ešte doplnil, že Európska centrálna banka aj vyhlásila, že digitálne euro by malo uprednostňovať elektronický obchod, čo je najprv elektronický obchod, a potom budú riešiť ďalšie procesné veci. Čiže oni ešte samotní nevedia, že ako to budú riešiť, akým spôsobom bude zavedené to digitálne euro, ale už vedia, že bude to digitálne euro. S tým absolútne súhlasím, že čo si aj povedal s tou Čínou, áno, je to pravda, Čína je medzi prvými štátmi na svete a propagátormi digitálnej meny a dosť veľká väčšina ľudí aj už začína mať tam problém, pretože všade sa vyžaduje len elektronický obchod, elektronické platby a s hoto... s hotovosťou majú problém. Čo mám takú informáciu, tak väčšinou v juhovýchodnej Ázii alebo v tých ázijských štátoch majú teraz také pilotné programy alebo politiky tie jednotlivé štáty, či digitálna, digitálna mena im prospeje, alebo nie, celkovo momentálne skúma zavedenie digitálnej meny 114 štátov. Pred troma rokmi to bolo tuším 30 štátov, čiže tu vidíme ten výrazný progres, výrazné tendencie nárastu štátov, že dôjde k zavedeniu digitálnej meny v ich štátoch. Čiže ako na jednej strane si treba uvedomiť, že my sa tomu nevyhneme. Jednoducho je to taký trend, prichádza s tým každý štát, na druhej strane to právo na hotovosť podľa môjho názoru by malo byť zachované, pretože jednak je tu aj to otázka, čo si spomínal, že za každú platbu kartou ide časť percent jednotlivým bankám. Máme tu aj medzi sebou kolegov, ktorí, nebudem menovať, ale jeden z nich z východu má malú kaviarničku a on mi včera práve hovoril, že to je neskutočné, akože on dáva tri-štyri percentá celkovo bankám za to, že ľudia platia kartami. Čiže on ma sám, sám vyz...(Prerušenie vystúpenie časomerom.)
Grendel, Gábor, podpredseda NR SR (2020-07-23):
Pani poslankyňa Pleštinská s faktickou.
Hort, Milan, podpredseda NR SR (2011-02-03):
Ďakujem pekne, pán poslanec. Bál som sa, že prekonáte zo včerajška pána poslanca Čaploviča. Teraz dávam slovo spravodajcovi, ktorý sa taktiež hlási v záverečnom slove, v ktorom má právo hodnotiť diskusiu. Nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode 234 druhého pozmeňujúceho návrhu pána poslanca Galka. (Hlasovanie.) Prítomných 123, za 14, proti 77, zdržalo sa 29, nehlasovali 3. Tento bod sme neschválili.
M. Číž, podpredseda NR SR: (2006-10-24):
Ďalším poslancom prihláseným písomne do diskusie je pán poslanec Martin Fronc. Nech sa páči, má slovo.
Hrušovský, Pavol, podpredseda NR SR (2011-03-29):
Ďakujem vám za udelenie slova. (Smiech v rokovacej sále.) Pristúpime k tretiemu čítaniu o vládnom návrhu zákona, ktorý prerokovávame ako tlač 212 v treťom čítaní, ku ktorému otváram rozpravu. Pýtam sa, či sa niekto z poslancov hlási do rozpravy. Konštatujem, že nie. Preto vyhlasujem rozpravu za skončenú. Pristúpime k hlasovaniu o vládnom návrhu zákona, ktorým sa mení a dopĺňa zákon č. 513/1991, zákon č. 309/2009 a zrušuje zákon č. 429/2008, ktorý prerokovávame ako tlač 212, ako celku so schválenými pozmeňujúcimi návrhmi s odporúčaním gestorského výboru, pán spoločný spravodajca...
I. Štefanec, poslanec: (2008-06-19):
Ak vy hovoríte o nejakom výpadku, ktorý treba riešiť, pán poslanec, dovoľte mi, aby som vás ešte raz upozornil na čísla, že v roku 2006 bolo v štátnom rozpočte o 20 miliárd viac príjmov, než bolo rozpočtované, v roku 2007 o 12 miliárd oproti tomu, čo ste si sami naplánovali. No a zaznamenávame rekordný hospodársky rast. Ja neviem, o akých výpadkoch hovoríte. O tomto výpadku 4 miliárd, o ktorom je tu reč, viackrát aj poslanec Mikloš aj my ďalší hovoríme preto, že je to reálne. A som si istý, že by sa to prejavilo v cenách. Pretože spotrebná daň sa určuje presne na liter, nie percentuálne. Percentuálne sa určuje daň z pridanej hodnoty. A tu chcem podporiť to, čo hovorili páni poslanci Kahanec aj Tkáčová. Je to presne tak, že s cenou vstupnej suroviny bohatne štát. Ľudia platia viac, ale DPH ide vyššie. To znamená, čím je vyššia cena, štát má z tohto väčšie a väčšie príjmy. Máte teda klasickú možnosť dokázať, či to myslíte s vašimi sľubmi reálne. Ďakujem.
Laššáková, Jana, podpredsedníčka NR SR (2014-10-14):
Na vystúpenie pána poslanca s faktickou poznámkou pán poslanec Fecko. Končím možnosť prihlásiť sa s faktickými poznámkami. Nech sa páči, pán poslanec.
Štefunko, Ivan, poslanec NR SR (2023-12-19):
Skrátka, plašíte sa, vytvárate nové inštitúcie, obmedzujete overené inštitúcie, zapašovali ste zvláštne veci do toho zákonu a našťastie pán Michelko podľahol tlaku, hovorí, že nie kvôli nám, okej, pre mňa za mňa aj kvôli Bruselu alebo, alebo iným tlakom. Nevadí mi to, ale vadí mi to, že v rámci tohoto jedného zákona sa hovorí, že sa rieši šport, ale v skutočnosti ide o rozpočet Tiposu. Hovorí sa, že sa rieši cestovný ruch, v skutočnosti ide o rozpočet Slovakia Travel. Ku zbrojnému priemyslu sa ani nejdem vyjadrovať, lebo už sa o tom veľmi dobre vyjadril môj kolega Tomáš Valášek. Možno len taká malá poznámka, že znova pri inštitúciách nie je to náhoda, že licencie na zbrojné zákazky nedáva ministerstvo obrany, ale dáva to nejaká vedľajšia organizácia buď hospodárstvo, alebo zahraničné veci, lebo v rámci toho ministerstva obrany sú vždycky nejaké zbrojárske loby, lebo vždycky chcú generáli niečo vyviesť alebo doviesť a tak ďalej, a preto je tam tá kontrola, kvôli tomu to vzniklo. Dobre. Ja som si to prečítal, aj som počúval veľmi dobre. Na záver, na záver chcem povedať, mám ešte tri, mám ešte tri minúty. (Reakcia z pléna.) Takú malú vec, že ono, ja som si myslel, keď som to pozeral v telke, že táto sála je oveľa väčšia a nie je. Je to malá sála, ten bufet je malý, tá fajčiareň je mikro, mikro fajčiareň a proste ľudia sa tam medzi sebou rozprávajú a ja viem, že mnohí z vás a tí konštruktívnejší, vy si uvedomujete, že je to blbosť aj vytváranie toho ministerstva, aj to, že je to proste nejaké, nejaký favour tomu Dankovi proste, ktorý si musí vydupať nejakú inštitúciu, niektorí ste dokonca aj sklopili oči a priznali tú hanbu, lenže ja vám pripomínam, že vy ste sa na tom zúčastnili. Aj tí, čo sa nehanbíte, vy sa na tom zúčastňujete a proste vytvárate inštitúcie, ktoré nikto nechce a obmedzujete inštitúcie, ktoré boli zabehnuté, a síce sa z toho mnohí smejú. Ale ja chcem ešte na záver povedať jednu vec. Táto, táto debata znova dokázala, že je tu sedemdesiat, neviem, päť alebo sedemdesiattričlenná opozícia, ktorá je silná, múdra, ktorá vie ku každému jednému bodu sa vyjadriť z rôznych strán a ku každej blbosti, čo vy predložíte, my vám vieme nájsť alternatívne lepšie riešenia. A znova vám hovorím: radšej sa raďte, berte to zadarmo a my vám vždycky urobíme alternatívne riešenie, ktoré bude pre túto krajinu fungovať lepšie. Ďakujem veľmi pekne. (Potlesk.)
Valášek, Tomáš, poslanec NR SR (2020-05-19):
Dobrý deň. Vďaka, pán predsedajúci. Vážený pán guvernér, kolegovia, kolegyne, budem veľmi stručný, pretože správu som pozorne prečítal a v podstate nemám voči nej výhrady. Mám len jednu otázku na pána guvernéra a týka sa, samozrejme, kvantitatívneho uvoľňovania a nedávneho rozhodnutia súdu v Karlsruhe. V správe spomínate to nakúpenie dlhopisov v rámci programu kvantitatívneho uvoľňovania, ten Public Sector Purchase Programme Európskej centrálnej banky. Pre tých, čo to sledujú, viete, že toto bol dôležitý nástroj pri riešení krízy. Takéto napumpovanie likvidity do bánk bolo dôležitou súčasťou toho, že banky prežili tú minulú krízu, tú v roku 2009 až ´11 relatívne úspešne, bez väčšej ujmy na zdraví, čo bolo dôležité aj pre našu prosperitu, aj pre našu ekonomiku. Pre tých, čo to sledujete, možno viete, 5. mája, hneď len pred zhruba dvoma týždňami, najvyšší nemecký ústavný súd vyhlásil práve pre potreby nemeckej Bundesbanky tento program kvantitatívneho uvoľňovania za nelegálny. Argumentoval tým, že Európska centrálna banka neodôvodnila dostatočne detailne, prečo zasahuje mimo monetárnej politiky, prečo zasahuje do ekonomických oblastí, kde vraj nemá svoje kompetencie. Otázka na vás, samozrejme, nie, či súhlasíte alebo nesúhlasíte so súdom, to, to prináleží iným. Takisto som si vedomý, že toto rozhodnutie viaže nemeckú centrálnu banku, nie slovenskú Národnú banku Slovenska, ale, samozrejme, dopad to bude mať aj na nás. A ešte je otázne, ako bude musieť zareagovať Európska centrálna banka. Čiže otázka na vás, pán guvernér, zhruba v dvoch-troch rovinách: Aký si myslíte, že bude dopad na konanie Európskej centrálnej banky? Čo by mala v tejto situácii Európska centrálna banka robiť a aký je možný ten rozsah scenárov týchto možných dopadov aj na našu ekonomiku a na hospodárstvo Slovenska? Pretože, ako opakujem, v prípade, že Európska centrálna banka bude musieť s týmto programom prestať a, samozrejme, plánuje sa ďalšie pokračovanie na riešenie tejto krízy spôsobenej COVID-om, ak s ním prestane, predpokladám, že to bude mať dosah aj na nás. Ďakujem vopred za vysvetlenie. A ako hovorím ešte raz, správu som čítal a nemám s ňou problémy. Takže ďakujem ešte raz za kvalitnú prácu.
Pleštinská, Zita, poslankyňa NR SR (2023-02-01):
Ďakujem, pán predsedajúci. Vážený pán minister, vážené kolegyne a kolegovia, z vojenského hľadiska je NATO jednou, jedinou súčasťou, súčasnou organizáciou kolektívnej obrany na svete. Bola som teraz vo Švédsku, kde zasadal COSAC, to sú výbory pre európske záležitosti, diskutovali sme priority švédskeho predsedníctva, kde jednou z priorít je pomoc Ukrajine. Nikto z kolegov z celej Európy sa nevyjadroval tak ako môj kolega a ja verím, že aj tento bod programu, ktorý predniesol pán minister, bude slúžiť na to, aby Slovensko bola bezpečná a spoľahlivá krajina.
Ďuriš Nicholsonová, Lucia, podpredsedníčka NR SR (2017-10-18):
Pán poslanec Muňko.
Blaha, Ľuboš, poslanec NR SR (2020-10-20):
Ďakujem pekne za faktické poznámky. K pánovi poslancovi Pčolinskému, že ako sme sa podelili s ľuďmi o ten vrchol, v ekonómii sa hovorí konjunktúra. Slovo vrchol používa asi Boris Kollár, keď je s pánou, s pánom Paris. A my sme sa podelili o konjunktúru takto: zvyšovanie vianočného príspevku, až z toho bol 13. dôchodok, vlaky zadarmo, Zákonník práce v prospech zamestnancov a odborov, zdvojnásobená minimálna mzda, materská zvýšená na čistú mzdu, rodičák zvýšený o 150 euro, príspevok pri narodení detí v dramatickej výške, strop odchodu veku do dôchodku, 100 euro prvákom, zdvojnásobnenie, zvýšenie, dvakrát 10% zvýšenie platov v štátnej správe, o 26 % sme zvýšili učiteľom. Mohol by som pokračovať, len nemám čas, iba na toto, dobre, len aby ste pochopili, páni kolegovia, že toto sme robili my a vy beriete dôchodcov, vy beriete robotníkom, vy beriete rodinám, vy beriete každému, len nie bankám. Toto ste vy. Pán poslanec Herák, ja vám ďakujem, že takto rád čítate moje statusy po nociach, obohatí vás to, ubezpečujem vás, a keby ste chceli, podpíšem vám aj knižku. Pán poslanec Mazurek má úplnú pravdu, 10 dní doma, toto prikazuje premiér tejto krajiny ľuďom, ktorí majú iný názor na celoplošné testovanie. A nielen, že 10 dní v karanténe bez OČR-ky, bez péenky, to je doslova vyhladovanie. To myslíte vážne? A pán poslanec, pán minister Krajniak mu to odklepne? Sociálny minister? To som veľmi zvedavý. A, pán podpredseda Grendel, no hrozí tu hromadné nakazenie, toto je môj názor. A vy hovoríte, vy sa vyhrážate, choďte to povedať niekde inde, aby sme vás mohli zavrieť, toto je váš štýl práce. Vy, vás chceme kriminalizovať, toto je naša najväčšia záľuba, toto je náš národný šport, kriminalizovať opozičných poslancov. A potom postaviť k múru a zatvoriť, tak ako to chce ministerský predseda Igor Matovič, to je úplne fantastické! Nech sa radšej Matovič postaví pred kamery a nech zopakuje, čo povedal na Markíze, že nás treba postaviť k múru a zastreliť. Toto nech povie na verejnosti. Tak.
Kuffa, Štefan, poslanec NR SR (2013-10-24):
Tak ku všetkým kolegom tak naraz. Vidíte, jedni ste ma obviňovali z toho, že miešam jablká s hruškami, jedni ste to oddeľovali, a zase ste to len spojili. Ja som to práve bol ten, ktorý to oddeľoval. Hej, a v tom je ten problém. K tým vrtuľníkom a k tým veciam. Pozrite sa, prípad je na Úrade pre dohľad nad zdravotnou starostlivosťou. Uvidíme, aké bude to šetrenie. Ja už teraz, áno, ja som to neposudzoval teraz a konkrétnu tú hodinu, ktorú si, kolega, tu spomínal, či ten vrtuľník bol vtedy tam nevyhnutne potrebný. Či bol, či nebol? Neviem to posúdiť, lebo túto informáciu ja nemám. Ale jednu skúsenosť mám a ja to tak nazvem, že v zdravotníctve funguje taký zdravotnícky alibizmus. Veľakrát lekári poskytnú liek pacientovi a je už zomierajúci, ťažko chorý a dostane ten liek a je veľakrát veľmi často, je veľmi drahý tento liek a dá sa, poskytne sa mu tento liek. Ja neodsudzujem za toto lekára. Mňa sa pýtali, že čo si o tom myslím. No ja si o tom myslím to, že jednoducho tá smrť nás vysoko presahuje, a to nie je veľakrát len otázka toho lekára. Koľkokrát tí lekári, sami to môžete posúdiť, sú vystavovaní pod tlakom aj tých rodinných príslušníkov a tých príbuzných. Sám som bol svedkom, kedy sme objednávali špeciálne liek, ktorý stál ešte v korunách 280-tisíc korún. Bola to zomierajúca mladá žena, 47-ročná. Bola to takáto malá ampulka. A našej lekárky sa pýtam: „Ukážte mi ten zázračný liek proti rakovine.“ A dali sme jej ho. Dali sme jej ho cez to všetko, že sme aj vedeli, že táto pacientka je zomierajúcim pacientom. Ona týždeň alebo 10 dní nato cez to všetko zomrela. A toto je tá skutočná realita a prax, ale to nemám čas povedať.
V. Veteška, podpredseda NR SR: (2004-06-24):
Prosím povereného člena výboru pre hospodárstvo, privatizáciu a podnikanie pána poslanca Přidala, aby podal správu o výsledkoch rokovania o tomto dokumente vo výboroch Národnej rady.
Matovič, Igor, poslanec NR SR (2014-11-25):
Sto deväť za 63. A potom druhý návrh. Bod 42 predsunúť pred návrh o štátnom rozpočte, keďže bod 42 po jeho schválení má výrazne pozitívny dopad na štátny rozpočet.
Budaj, Ján, poslanec NR SR (2016-04-26):
Ďakujem, pani predsedajúca. Ďakujem aj pánovi poslancovi Viskupičovi, lebo to bol jeden vecný a inšpiratívny materiál. Vláda očividne nejakého Viskupiča by potrebovala. A zdá sa mi, že pri zostavovaní tohto programového vyhlásenia ho nezohnala. A predsa dalo by sa o mnohých hovoriť a ja som rád, že v našich radoch je takto zasvätený poslanec. Ale predsa by som upozornil na úplný začiatok toho, čo pán Viskupič zmienil, a to je nie naozaj bezvýznamné upozornenie. On nás upozornil, že my tu pracujeme celé hodiny. Ja sám som tu odsedel desiatky hodín, pokiaľ ide o počúvanie a niekedy aj príspevkovanie tohto programového vyhlásenia. Ale tí, ktorí majú v rukách verejný obraz, sa pustili nielen do obrazu opozície, ale vykresľujú celý parlamentarizmus v tých najpríšernejších farbách, hašteriaci sa blázni, čudáci, nekompetentní a podobne. Ja chápem, že vláda spätí a nejak veľmi tu ani nevystupuje. Chápem, že koaliční poslanci majú prázdne rady. Všetkému tomu rozumieme. Ale naozaj chcete v mene toho, že sa bojíte vystupovať na obranu svojej vlády, že nemáte proti nám argumenty, naozaj chcete zhovädiť slovenský parlament? Večer čo večer v správach každú nedeľu? Vypomstí sa to aj vám. Toto je veľmi dôležitá inštitúcia, Národná rada, a ja naozaj podporujem pána Viskupiča, aby sme urobili niečo proti tomu, aby takýto obraz pokračoval.
Vašečka, Richard, poslanec NR SR (2013-05-22):
Ďakujem. Ďakujem aj kolegom za ich reakcie. Ja by som chcel podčiarknuť to, čím som aj začal. Takže nehovoríme o číslach, nespĺňame si len nejakú povinnosť, nehádžeme si horúci zemiak medzi vládou a opozíciou. Naozaj hovoríme o ľuďoch, o budúcej generácii, ktorá prevezme správu tejto krajiny, hovoríme o rodičoch, o rodinách, o deťoch, hovoríme o učiteľoch, veľmi vzácnom povolaní. A chcel by som znova toto podčiarknuť a poprosiť aj kolegov, aby sme nezabudli, že tu nejde o nejaké politické body alebo prestrelky, ale že naozaj je to vážna vec, ktorej treba venovať pozornosť a riešiť ju s rozhľadom a s odvahou. Ďakujem veľmi pekne.
Zemanová, Anna, poslankyňa NR SR (2021-11-09):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Grausová, Natália, poslankyňa NR SR (2018-11-28):
... čo sa bude diať (hovorené súbežne s predsedajúcim), keď tu prídu státisíce migrantov, z čoho im budeme platiť zdravotníctvo... (Prerušenie vystúpenia predsedajúcim.)
Pčolinský, Peter, poslanec NR SR (2020-07-23):
Ďakujem pekne za slovo. Pán kolega Mazurek, ja by som naozaj chcel oceniť váš prejav, ktorý bol doteraz naozaj najlepší z tých vašich prejavov. Podľa informácií, ktoré som dostal priamo od predsedu vlády teraz, predseda vlády väčšinu vášho prejavu počúval za dverami na chodbe, čiže tiež oceňuje, že tento prejav bol naozaj kultivovaný, bol naozaj veľmi dobrý. Ja osobne by som chcel vyzdvihnúť tú časť, kde oceňujete vládu Igora Matoviča a chválite vlastne veci, ktoré sa za posledné tri mesiace prijali. (Potlesk.) Som tiež rád... (Reakcia z pléna.) Však, Erik, už drž... (Prerušenie vystúpenia predsedajúcim.)
Blanár, Juraj, podpredseda NR SR (2021-09-30):
S faktickou poznámkou, pani poslankyňa Petra Hajšelová, nech sa páči.
Blaha, Ľuboš, podpredseda NR SR (2023-12-20):
Ďakujem pekne, pán poslanec. Otváram rozpravu. Dostal som dve písomné prihlášky do rozpravy – od pána poslanca Juraja Krúpu, ktorý nie je prítomný, stráca poradie, od pána Jozef Pročka, nie je prítomný, stráca poradie. Ešte jeden pokus, pán Juraj Krúpa. Nie je prítomný, prichádza o možnosť vystúpiť. A takisto aj pán Jozef Pročko. Takže pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Chce k rozprave zaujať stanovisko navrhovateľ? Pravdepodobne nie. Ani spravodajca, keďže neprebehla. Takže prerušujem rokovanie o tomto bode programu. A v rokovaní pokračujeme návrhom rozpočtu Úradu pre dohľad nad zdravotnou starostlivosťou na roky 2024 až 2026. Návrh je uverejnený ako tlač 121 a informácia výborov ako tlač 121a. Poprosím predsedníčku Úradu pre dohľad nad zdravotnou starostlivosťou Renátu Bláhovú, aby návrh uviedla. Nech sa páči, pani predsedníčka. (Rokovanie o návrhu rozpočtu Úradu pre dohľad nad zdravotnou starostlivosťou na roky 2024 až 2026 – nové znenie , tlač 121.)
Viskupič, Jozef, poslanec NR SR (2017-10-18):
Ďakujem. Oceňujem ten, ten rozmer, ktorý z môjho pohľadu jednak človeka, ktorý hovorí, alebo je ten, ktorý používa alebo používal v minulosti služby právnických kancelárií a tak troška sa snaží obrúsiť, ostrieľať, dostať tú debatu viacej na úroveň toho, že poďme sa porozprávať o systémových opatrenia a hlavne o prevencii, alebo tomu, aby sme predchádzali nástrojmi legislatívnymi, a tomu, že sa vyrovnajú. Zároveň, že sa vyrovnajú podmienky a že nebudú tieto vypuklé problémy medzi 77 mil. alebo 3 mil., ako hovorí Veronika Remišová, pre ministerstvo financií. Ten odborný rozmer tam vidím, cítim a vnímam. Zároveň tam vidím aj ten politický a ten chcem tiež oceniť. Myslím si, že tento prejav išiel pod kožu aj voličovi SMER-u. To znamená, že existuje možnosť, že opozícia jednoducho príde s mimoriadnou schôdzou, ktorá chce šetriť verejné zdroje, chce posúvať opatrenia, ktoré dovolia prijať také zásady, že sa tu nebude môcť otvárať priestor pre 77-miliónové odmeny za právne služby. Tam bola podstata. To, že sa vyvinul účinný tlak a hrozila táto schôdza, spravilo zo 77 mil. 17,6. Natoľko je to zatiaľ úspech hlavne opozície.
Pellegrini, Peter, predseda NR SR (2024-01-25):
Vážené panie poslankyne, vážení páni poslanci, otváram dvadsiaty tretí rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Bužo, Dubéci, pani poslankyňa Hanuliaková, pán poslanec Hellebrandt, pán poslanec Jakab, pán poslanec Krátky, pani poslankyňa Plaváková, pani poslankyňa Remišová, pani poslankyňa Šrobová, pán poslanec Štefunko, pani poslankyňa Veslárová a pán podpredseda Národnej rady Peter Žiga. O ospravedlnenie neúčasti z dôvodu práceneschopnosti požiadali poslanci: pán poslanec Hajko, pán poslanec Mikloško, pani poslankyňa Vaľová, pani poslankyňa Záborská. Dámy a páni, pred tým, ako budeme pokračovať, mi dovoľte, aby som na balkóne Národnej rady privítal deti zo základnej školy zo Slovenského Grobu. Vitajte! (Potlesk.) Dámy a páni, pristúpime k hlasovaniu. Ešte predtým s procedurálnym návrhom pani poslankyňa Holečková.
Saloň, Marián, poslanec NR SR (2023-10-25):
Sľubujem. (Potlesk.)
P. Paška, predseda NR SR: (2009-06-18):
Odhlasovali sme všetky prerokované body. A budeme teraz pokračovať v rokovaní druhým čítaním o vládnom návrhu zákona o obchodovaní s výrobkami, ktorých držba sa obmedzuje z bezpečnostných dôvodov. Ešte, aha, pardon, pán poslanec Šimko.